આશિષભાઇએ પત્‍ની સામુ જોઇ મરજી જાણી વચન આપ્‍યું ‘‘ અમે જીવનભર વ્‍યસનમુક્તિ અભિયાન ચલાવીશું, લાખો બાળકો અનાથ થતા બચાવવા , સેવામાં ૧૦૦% સહભાગી થવા માટે પોતાના બાળકો કદીય નહીં કરીએ’’. આવી કઠોર ભીષ્‍મ પ્રતીજ્ઞા લીધી. ધન્‍ય છે આ પતિ-પત્‍ની ને બસ ત્‍યારથી આજ સુધી ગામો-ગામ, શહરોમાં હજારો વ્‍યસનમુક્તિ પ્રદર્શન દ્રારા, કેમ્‍પ દ્રારા લાખો લોકોને વ્‍યસનથી છોડાવી નવું જીવન આપતા ગયા છે. અત્‍યાર સુધીમાં લગભગ ૧૪૭ જેટલી કોલેજ અને યુનીર્વસીટીઓમાં જઇને સેમિનાર દ્વારા લાખો વિધાર્થીઓને જીવનભર વ્‍યસન નહીં કરવાની પ્રતિજ્ઞા લેવડાવી છે. લગભગ ૧૫૦ જેટલી નાની-મોટી કંપનીઓ જેવી કે INTAS PHARMA, LUBI, TATA, Reliance જેવી કંપનીઓના 8૦,૦૦૦ થી વધુ કામદારોના સેમીનાર દ્રારા વ્‍યસન મુકાવ્‍યા છે. આખા ભારતમાં સૌથી વધારે વ્‍યસન છોડાવવા માટે નો એવોર્ડ ભૂતપુર્વ મુખ્‍યમંત્રીશ્રી આનંદીબેન દ્વારા આપવામાં આવ્યો છે. સવારના ૬-૦૦ થી રાત્રિના ૧૧-૦૦ વાગ્‍યા સુધી સતત સેવા યજ્ઞ ચાલુ જ છે. ધન્‍ય છે ભારતની ભૂમિને કે જ્યાં આશિષભાઇ અને તેમના ધર્મપત્‍નિ ગોપીબેન જેવા રત્‍નો પાક્યા છે. ટૂંકજ સમયમાં તે ભારતનું સૌથી મોટું ત્રણ માળનું વ્‍યસનમુક્તિ પ્રદર્શન કેન્દ્ર ગાંધીનગરમાં ખોલવા જઇ રહ્યા છે. જ્યાં લાખો વિદ્યાર્થીઓ અને યુવાનો આવી પોતાનુ નવું જીવન બનાવશે. તેમનો સંકલ્‍પ તો દરેક શહેરમાં ખોલવાનો છે. આવો આપણે બધાં તેમને સાથ સહકાર આપીએ. અમો પણ આ અભિયાનનાં અવાર-નવાર લેખ દ્વારા સમાચાર તમોને આપતાં રહીશું. વ્‍યસનમુક્તિ અભિયાન ઝુંબેશમાં સાથ આપવા માટે vyasanmuktgujarat@gmail.com પર ઇમેલ કરી શકો છો. આવો આમના જીવનમાંથી પ્રેરણા લઇ આપણે પણ નિર્વ્‍યસની જીવન બનાવીએ અને બીજાનું બનાવડાવીએ.